12.1 งบการเงิน

(ก) สรุปรายงานการสอบบัญชี

ผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2549-2551 คือ นายโสภณ เพิ่มศิริวัลลภ ผู้สอบบัญชีรับอนุญาตทะเบียน เลขที่ 3182 และ/หรือ
นางสาวสุมาลี รีวราบัณฑิต ผู้สอบบัญชีรับอนุญาตทะเบียน เลขที่ 3970และ/หรือนางสาววิสสุตา
จริยาธนากร ผู้สอบบัญชีรับอนุญาตทะเบียน เลขที่ 3853และ/หรือ นางสาวรุ้งนภา เลิศสุวรรณกุล
ผู้สอบบัญชีรับอนุญาตทะเบียน เลขที่ 3516 จากบริษัทสำนักงาน เอินส์ท แอนด์ ยัง จำกัด

  ปี 2551 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2551 ไม่แสดงเงื่อนไข แต่มีข้อสังเกต

  ปี 2550 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2550 ไม่แสดงเงื่อนไข แต่มีข้อสังเกต

  ปี 2549 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2549 ไม่แสดงเงื่อนไข แต่มีข้อสังเกต

ค่าตอบแทนที่จ่ายให้แก่ผู้สอบบัญชีรอบปีบัญชี สิ้นสุด วันที่ 31 ธันวาคม 2551

1) ค่าตอบแทนจากการสอบบัญชี

  ------------------------- ----------------------------- ------------------- --------------
  รายการที่                   ชื่อบริษัทฯและบริษัทย่อย             ชื่อผู้สอบบัญชี           ค่าสอบบัญชี (บาท)

  1                         บริษัท ดิ เอราวัณ กรุ๊ป จำกัด        นางสาวรุ้งนภา         2,510,000
                            (มหาชน)                       เลิศสุวรรณกุล          

  2                         บริษัท โรงแรมเอราวัณ จำกัด        นางสาวรุ้งนภา         700,000
                            (มหาชน)                       เลิศสุวรรณกุล          

  3                         บริษัท เอราวัณ ราชดำริ จำกัด       นางสาวรุ้งนภา         460,000
                                                          เลิศสุวรรณกุล          

  4                         บริษัท เอราวัณ ภูเก็ต จำกัด         นางสาวรุ้งนภา         240,000
                                                          เลิศสุวรรณกุล          

  5                         บริษัท เอราวัณ สมุย จำกัด          นางสาวรุ้งนภา         600,000
                                                          เลิศสุวรรณกุล          

  6                         บริษัท เอราวัณ เจ้าพระยา จำกัด     นางสาวรุ้งนภา         70,000
                                                          เลิศสุวรรณกุล          

  7                         บริษัท เอราวัณ นาคา จำกัด         นางสาวรุ้งนภา         70,000
                                                          เลิศสุวรรณกุล          

  8                         บริษัท เดอะ รีเสิร์ฟ จำกัด          นางสาวรุ้งนภา         80,000
                                                          เลิศสุวรรณกุล          

  9                         บริษัท เอราวัณ เพลินจิต จำกัด       นางสาวรุ้งนภา         50,000
                                                          เลิศสุวรรณกุล          

  รวมค่าตอบแทนจากการสอบบัญชี                                                     4,780,000
  ------------------------- ----------------------------- ------------------- --------------

2) ค่าบริการอื่น

-ไม่มี-

(ข) สรุปฐานะการเงินและผลการดำเนินงาน

(1) ตารางสรุปงบดุลจากงบการเงินรวม

[]

[]

(2) ตารางสรุปงบกำไรขาดทุนจากงบการเงินรวม

  []

(3) ตารางสรุปงบกระแสเงินสด

  []

[]

(4) ตารางแสดงอัตราส่วนทางการเงิน

[]

12.2 อธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

ปี 2551 ถือว่าเป็นปีที่มีความผันผวนมากที่สุดปีหนึ่งที่บริษัทเคยประสบมา ในระหว่างปี 2551
บริษัทได้เปิดโรงแรมเพิ่มขึ้นอีก 5
แห่งซึ่งบริษัทได้คาดการณ์ไว้แล้วว่าจะมีผลกระทบต่อผลกำไรของบริษัท
และจากผลการดำเนินที่ดีของปี 2550 ทำให้เชื่อมั่นว่าโรงแรมที่เปิดก่อนปี 2551
จะมีผลการดำเนินงานที่ดียิ่งขึ้น ซึ่งก็เป็นไปตามที่คาดการณ์ไว้เมื่อสิ้นไตรมาส 1 ของปี 2551
โรงแรมต่าง ๆ มีผลการดำเนินงานที่ดีเกิดคาดและดีกว่าคู่แข่งอีกด้วย
แม้แต่โรงแรมระดับกลางแห่งแรกของบริษัท คือ โรงแรมคอร์ทยาร์ท โดย แมริออท กรุงเทพ
ซึ่งเพิ่งเปิดดำเนินการในช่วงปลายปีที่ผ่านมาก็ยังสามารถมีผลการดำเนินงานอยู่ในระดับคุ้มทุน
แต่ความผันผวนได้เริ่มเกิดขึ้นในไตรมาส 2/2551
จากราคาน้ำมันที่เพิ่มสูงขึ้นและภาวะชะลอตัวของเศรษฐกิจโลก
ที่ส่งผลกระทบเชิงลบต่อการท่องเที่ยวของประเทศไทยและอัตราการเข้าพักของโรงแรม
ผนวกกับค่าใช้จ่ายก่อนการดำเนินงานของโรงแรมที่เปิดใหม่
ทำให้โรงแรมใหม่ของบริษัทต้องเผชิญกับผลการขาดทุนจากการดำเนินงานสูงกว่าที่คาดการณ์ไว้อย่างหลีกเลี่ยงไม่ได้
อย่างไรก็ตามท่ามกลางปัญหาต่าง ๆ ดังกล่าวนี้
โรงแรมในกรุงเทพฯของบริษัทก็ยังคงดำเนินกิจการไปได้ด้วยดี
แต่เป็นที่น่าเสียดายที่การดำเนินกิจการที่ดีนี้ต้องสะดุดลงเมื่อปลายเดือนกันยายน
ด้วยปัญหาทางการเมืองที่ส่งผลกระทบโดยตรงต่อการท่องเที่ยวของประเทศไทย
และเมื่อเหตุการณ์ความขัดแย้งทางการเมืองทวีความรุนแรงมากขึ้นโดยเฉพาะเมื่อมีการปิดสนามบิน
2 แห่งในกรุงเทพฯ ช่วงปลายเดือนพฤศจิกายน ทำให้ผลการดำเนินงานในไตรมาส 4/2551
ต้องประสบกับการขาดทุน

ดังที่ได้กล่าวมาแล้วว่าโรงแรมต่าง ๆ ที่เปิดดำเนินการก่อนปี 2551
ยังคงมีผลการดำเนินงานที่ดีถึงแม้ว่าในปีที่ผ่านมาจะประสบกับปัญหาเพียงใด โดยในระหว่างปี 2551
มีผลกำไรสุทธิโดยรวมเท่ากับ 354 ล้านบาท ซึ่งเพิ่มขึ้นจากช่วงเวลาเดียวกันของปีก่อนร้อยละ 40
แต่เป็นที่น่าเสียดายเมื่อประกอบกับปัจจัยอื่น ๆ ตามที่ได้กล่าวมาแล้วนั้น
ซึ่งส่งผลให้การดำเนินงานของโรงแรมใหม่ไม่เป็นไปตามที่คาดไว้ ทำให้บริษัทมีผลกำไรเพียง 173
ล้านบาท ซึ่งต่ำกว่าปีที่ผ่านมาร้อยละ 48
ถ้ารวมรายการไม่ปกติซึ่งได้แก่กำไรจากการขายเงินลงทุนและค่าใช้จ่ายก่อนการเปิดดำเนินงานแล้วนั้น
บริษัทมีกำไรสุทธิรวมเท่ากับ 78 ล้านบาท ลดลงจากปีก่อนร้อยละ 81
โดยสาเหตุหลักของการลดลงดังกล่าวนี้มี 2 ประการ คือ การขาดทุนรวมจำนวน 284 ล้านบาท
จาก 5 โรงแรมที่เปิดใหม่ในปี 2551 ในขณะที่ปี 2550 บริษัทมีกำไรจากการขายอัมรินทร์ พลาซ่า
194 ล้านบาท

  ---------------------------------- ------------ ------------ ------------
  ล้านบาท                             2550         2551         เปลี่ยนแปลง

  รายได้จากกิจการโรงแรม                2,748        2,986        +9%

  รายได้ค่าเช่าและค่าบริการ               446          389          -13%

  รวมรายได้จากการดำเนินงาน             3,194        3,376        +6%

  ค่าใช้จ่ายในการดำเนินงาน               (2,106)      (2,299)      +9%

  กำไรก่อนดอกเบี้ย                      1,089        1,077        -1%
  ภาษิเงินได้และค่าเสื่อมราคา                                        

  ค่าเสื่อมราคาและค่าตัดจำหน่าย            (401)        (505)        +26%

  กำไรจากการดำเนินงาน                 688          572          -17%

  รายได้อื่น                            25           28           +13%

  ดอกเบี้ยจ่าย                          (221)        (274)        +24%

  ล้านบาท                             2550         2551         เปลี่ยนแปลง

  กำไรก่อนหักภาษีเงินได้                  492          327          -34%

  ภาษีเงินได้                           (96)         (93)         -3%

  ส่วนของผู้ถือหุ้นส่วนน้อย                  (62)         (61)         -2%

  กำไรสุทธิก่อนรายการไม่ปกติ              334          173          -48%

  รายการไม่ปกติ-สุทธิ *                  68           (94)         -239%

  กำไรสุทธิ                            402          78           -81%

  กำไรสุทธิต่อสุทธิ                       0.20         0.04         -82%
  ---------------------------------- ------------ ------------ ------------

  * มีรายละเอียดอยู่ด้านในรายงานนี้

รายได้

ในช่วงเวลา 3 ปีที่ผ่านมา รายได้รวมยังคงอยู่ในระดับใกล้เคียงกันที่ประมาณ 3.4 พันล้านบาท
ในขณะที่สัดส่วนรายได้จากโรงแรมสูงขึ้นโดยได้แสดงให้เห็นจากตารางและกราฟด้านล่างนี้

  ----------------------------------- -------- -------- -------- -------- -------- --------
  รายได้แบ่งตามประเภทของทรัพย์สิน          2549              2550              2551     

                                      ล้านบาท   สัดส่วน    ล้านบาท   สัดส่วน    ล้านบาท   สัดส่วน

  จากโรงแรม 5 ดาวในกรุงเทพฯ            2,533    74.8%    2,528    74.6%    2,482    72.7%

  จากรีสอร์ท 5 ดาวในต่างจังหวัด            178      5.3%     189      5.6%     187      5.5%

  จากโรงแรมระดับกลาง                    -        0.0%    31       0.9%     261      7.6%

  จากโรงแรมชั้นประหยัด                    -       0.0%      -       0.0%     58       1.7%

  รายได้จากโรงแรม                      2,712    80.1%    2,748    81.0%    2,987    87.5%

  ค่าเช่าและบริการจากพื้นที่สำนักงาน          236      7.0%     178      5.2%     159      4.7%

  ค่าเช่าและบริการจากพื้นที่ร้านค้า            244      7.2%     164      4.8%     141      4.1%

  จากอื่นๆ(ยอดขายศูนย์อาหาร,ที่จอดรถ ฯลฯ)   139      4.1%     104      3.1%     89       2.6%

  รายได้ค่าเช่าและค่าบริการจากอาคารให้เช่า   619      18.3%    446      13.2%    389      11.4%

  รายได้อื่น ๆ                           31       0.9%     25       0.7%     28       0.8%

  กำไรจากการขายเงินลงทุน                23       0.7%     172      5.1%     9        0.3%

  รวมรายได้                            3,385    100.0%   3,391    100.0%   3,413    100.0%
  ----------------------------------- -------- -------- -------- -------- -------- --------

หมายเหตุ : ไม่รวมรายการจาก อาคารอัมรินทร์พล่าซ่า หลังจากไตรมาส 1ของปี 2550
เป็นต้นไป

หากไม่รวมรายการไม่ปกติซึ่งได้แก่กำไรจากการขายเงินลงทุนแล้ว ปี 2551
มีรายได้รวมสูงขึ้นร้อยละ 6 ถึงแม้ว่าในปีนี้จะมีการเปิดโรงแรมชั้นประหยัดเพิ่มขึ้น
แต่การเพิ่มขึ้นที่สำคัญที่สุดมาจากโรงแรมระดับกลางแห่งเดียวในกรุงเทพฯ ของบริษัท คือ
โรงแรมคอร์ทยาร์ท โดย แมริออท กรุงเทพ (“CY”)
ที่เริ่มเปิดดำเนินการมาตั้งแต่เดือนพฤศจิกายนปี 2550 โดยในปี 2551 CY
สามารถทำรายได้เท่ากับ 261 ล้านบาท คิดเป็นร้อยละ 8 ของรายได้รวมทั้งหมด

[]หมายเหตุ : ไม่รวมรายการจาก อาคารอัมรินทร์พล่าซ่า หลังจากไตรมาส 1ของปี 2550
เป็นต้นไป

สำหรับผลการดำเนินงานในปี 2551 ของทรัพย์สินทั้งหมดของบริษัท รวมทั้งโรงแรมที่เปิดใหม่ทั้ง 5
แห่งมีดังนี้ :

-   โรงแรมระดับ 5 ดาว
    ถึงแม้ว่าราคาน้ำมันที่เพิ่มสูงขึ้นและภาวะชะลอตัวของเศรษฐกิจโลกตั้งแต่ต้นไตรมาส 2/2551
    จะส่งผลกระทบทางลบต่ออุตสาหกรรมท่องเที่ยวของไทย โรงแรมหลักทั้ง 2 แห่ง
    ซึ่งได้แก่โรงแรม
    แกรนด์ ไฮแอท เอราวัณ กรุงเทพ (“GHEB”) และโรงแรมเจดับบลิว แมริออท กรุงเทพ
    (“JWM”) ยังคงมีผลการดำเนินงานที่ดีเป็นอย่างมากในช่วง 8 เดือนแรกของปี
    โดยมีทั้งอัตราการเข้าพักและอัตราค่าห้องพักเฉลี่ย (“ARR”) ที่เพิ่มสูงกว่าปี 2550
    และยอดขายมีอัตราการเติบโตเพิ่มเป็น 2 เท่า
    เดือนกันยายนถือเป็นจุดเริ่มต้นของการเปลี่ยนแปลง เมื่อการชุมนุมประท้วงต่าง ๆ
    ทางการเมืองเป็นผลทำให้รัฐบาลประกาศภาวะฉุกเฉินและจากนั้นผู้ชุมนุมได้ปิดสนามบินหลักของประเทศชั่วคราว
    ซึ่งส่งผลกระทบต่ออัตราการเข้าพักที่ลดลงอย่างรุนแรงในเดือนธันวาคม
    แต่เป็นที่น่าสังเกตว่ารายได้เฉลี่ยต่อห้องพัก (“RevPar”) ของ GHEB และ JWM
    ในปีนี้ยังคงลดลงเพียงเล็กน้อย นอกจากนี้ RevPar ของ GHEB ยังสามารถครองอันดับที่ 1
    และ JWM ได้ก้าวขึ้นสู่อันดับที่ 3 จากทั้งหมด 15 โรงแรมของกลุ่มโรงแรม 5
    ดาวในกรุงเทพฯ

  ในช่วงต้นปี 2551 เรเนซองส์ เกาะสมุย รีสอร์ท แอนด์ สปา (“RKS”) เป็นรีสอร์ทระดับ 5
  ดาว มีผลการดำเนินงานที่ดีเช่นเดียวกับ GHEB และ JWM โดยการเติบโตของ RevPar
  เป็นที่น่าประทับใจ แต่ผลดำเนินงานที่ดีดังกล่าวมีอยู่เพียงไตรมาสแรกของปีเท่านั้น
  จากผลกระทบของราคาน้ำมันที่เพิ่มสูงขึ้นในไตรมาส 2/2551
  ทำให้ความต้องการของรีสอร์ทระดับ 5 ดาว
  ที่ต้องพึ่งพาตลาดของกลุ่มนักท่องเที่ยวต่างชาติที่มาจากระยะไกลลดลงอย่างมาก ในปีนี้ RKS
  มีอัตราการเข้าพักและ ARR ที่ต่ำกว่าปี 2550 ส่งผลให้ RevPar ต่ำกว่าร้อยละ 9
  ซึ่งผลกระทบเดียวกันนี้ได้เกิดขึ้นกับรีสอร์ทที่เปิดใหม่ของบริษัทคือ ซิกเซ้นท์ เดสทิเนชั่น สปา
  ภูเก็ต (“SSP”) เช่นกัน นับตั้งแต่เริ่มเปิดดำเนินการบางส่วนในเดือนกรกฎาคม 2551
  (เปิดดำเนินการอย่างสมบูรณ์ในเดือน พฤศจิกายน 2551) SSP
  มีอัตราการเข้าพักเฉลี่ยเพียงร้อยละ 5 ซึ่งต่ำกว่าที่คาดการณ์ไว้เป็นอย่างมาก
  อย่างไรก็ตามบริษัทยังคงเชื่อว่าแนวความคิดของ Destination Spa
  ดังกล่าวนี้จะทำให้รีสอร์ท[]แห่งนี้ประสบผลสำเร็จและจะมีผลประกอบการที่ดีตามที่คาดการณ์ไว้

  จากการเริ่มต้นที่ดีของปี 2551 ทำให้รายได้ทั้งหมดของโรงแรมในกลุ่ม 5 ดาวนี้
  ลดลงจากปีก่อนเพียงร้อยละ 2 เป็น 2,668 ล้านบาท แต่เป็นที่น่าประหลาดใจเป็นอย่างมากคือ
  รายได้จากค่าอาหารและเครื่องดืม (“F&B”) จำนวน 1,080 ล้านบาท จากโรงแรมระดับ 5
  ดาวของบริษัทกลับลดลงมากกว่าการลดลงของรายได้จากห้องพัก (ร้อยละ 3 ต่อ ร้อยละ 1
  ตามลำดับ ) ซึ่งโดยปกติแล้วรายได้ค่าอาหารและเครื่องดืมโดยเฉพาะที่ GHEB และ JWM
  จะมาจากกลุ่มลูกค้าภายในประเทศมากกว่าลูกค้าที่เข้าพักในโรงแรม
  จะเห็นได้ว่าจากการชะลอตัวของเศรษฐกิจโลกและความตึงเครียดทางการเมืองในประเทศได้ส่งผลกระทบต่อการบริโภคภายในของประเทศด้วย
  โดยรายได้ในปี 2551 ทั้ง 4 โรงแรมนี้ดูได้จากภาพกราฟที่แสดงด้านล่างนี้

  []

-   โรงแรมระดับกลาง และชั้นประหยัด จนถึงสิ้นปี 2551 มี CY
    เป็นโรงแรมระดับกลางแห่งเดียวของบริษัท

  []และมีโรงแรมไอบิส เป็นกลุ่มโรงแรมชั้นประหยัด
  ซึ่งได้เปิดดำเนินการอย่างสมบูรณ์ในระหว่างปี 2551 รวม 4 แห่ง
  ผลการดำเนินงานตั้งแต่เริ่มเปิดดำเนินการเป็นดังนี้ :

  จากการดำเนินงานอย่างเต็มปีในปีแรกของ CY นี้เป็นที่น่าประทับใจเป็นอย่างมาก
  โดยเฉพาะผลการดำเนินงานที่สามารถอยู่ในระดับคุ้มทุนจนกระทั่งสิ้นเดือนสิงหาคม
  โดยในช่วงเวลาดังกล่าวนี้มีอัตราการเข้าพักเฉลี่ยร้อยละ 75 ถึงแม้ว่าในไตรมาส 4/2551 CY
  จะไม่สามารถรักษาอัตราการเข้าพักได้เช่นเดิมก็ตาม แต่ CY
  ยังสามารถมีผลการดำเนินงานในปีแรกด้วยอัตราการเข้าพักเฉลี่ยร้อยละ 70 และ ARR เท่ากับ
  1,686 บาทโดยมีรายได้เท่ากับ 261 ล้านบาท

  []

  จากผลการดำเนินงานของโรงแรมกลุ่มไอบิส 4 โรงแรมในแผนภาพทั้ง 2 ก่อนหน้านี้
  จะเห็นได้ว่ารายได้ในช่วงแรกของการดำเนินการลดน้อยลงอันเป็นผลมาจากปัญหาความไม่สงบทางการเมือง
  โรงแรมกลุ่มไอบิส ทั้ง 4 โรงแรมมีรายได้รวมเท่ากับ 58 ล้านบาท โดยร้อยละ 81
  มาจากรายได้จากการขายห้องพัก

-   ธุรกิจการให้เช่าพื้นที่ ธุรกิจการให้เช่าพื้นที่ 2 แห่งคือ อาคารเพลินจิต เซ็นเตอร์ (“PC”)
    และ อาคารเอราวัณ
    แบงค๊อก (“EB”) ในปี 2551 ธุรกิจการให้เช่าพื้นที่ทั้ง 2 แห่งนี้มีผลการดำเนินงานที่ดี
    โดยมีอัตราค่าเช่าสูงกว่าปีที่ผ่านมา นอกจากนี้ EB ยังมีอัตราการเช่าพื้นที่เพิ่มสูงขึ้น
    ตามตารางด้านล่างนี้

+---------------------------+------+------+------+------+------+------+
|                           | เพ   |      |      | เอ   |      |      |
|                           | ลินจิต |      |      | ราวัณ |      |      |
|                           | เซ็น  |      |      | แบ   |      |      |
|                           | เตอร์ |      |      | งค็อก |      |      |
+---------------------------+------+------+------+------+------+------+
|                           | 2550 | 2551 | %เ   | 2550 | 2551 | %เ   |
|                           |      |      | ปลี่ยน |      |      | ปลี่ยน |
|                           |      |      |      |      |      |      |
|                           |      |      | แปลง |      |      | แปลง |
+---------------------------+------+------+------+------+------+------+
| อัตราการเช่าพื้นที่             | 9    | 9    | -    | 8    | 8    | +    |
|                           | 7.3% | 6.1% | 1.1% | 5.1% | 9.8% | 4.7% |
+---------------------------+------+------+------+------+------+------+
| รายได้เฉลี่ย                 | 410  | 452  | +10% | 1    | 1    | +1%  |
| (บาท/ตร.ม./เดือน)          |      |      |      | ,195 | ,206 |      |
+---------------------------+------+------+------+------+------+------+

  รายได้รวมจากธุรกิจการให้เช่าพื้นที่ (รวมทั้งร้านค้าต่าง ๆในอาเขตของโรงแรม GHEB)
  เท่ากับ 389 ล้านบาท ลดลงร้อยละ 13 จากช่วงเวลาเดียวกันของปีก่อน เนื่องจากในปี 2551
  บริษัทไม่มีรายได้จากอาคารอัมรินทร์ พลาซ่า ซึ่งขายออกไปตั้งแต่ไตรมาส 2/2550
  สำหรับรายได้ของอาคาร PC ที่เพิ่มขึ้นร้อยละ 7 เป็น 280 ล้านบาทนั้น
  เนื่องมาจากอัตราค่าเช่าที่สูงขึ้นจากผู้เช่าเดิมที่มีการต่ออายุสัญญาในระหว่างปี
  โดยรายได้จากอาคาร PC และ EB ในช่วง 2 ปีที่ผ่านมา ได้แสดงในแผนภาพด้านล่างนี้

[]

ผลกำไรจากการดำเนินงาน

รายได้รวมก่อนหักดอกเบี้ย ภาษี ค่าเสื่อมราคา และรายการตัดบัญชี (“EBITDA”) เท่ากับ 1,078
ล้านบาท ไม่รวมรายได้อื่นและรายการไม่ปกติ ซึ่งต่ำกว่าปีที่ผ่านมาเพียงเล็กน้อย แม้ว่าในปี 2551
จะมีรายได้เพิ่มขึ้นร้อยละ 6 ก็ตาม สาเหตุหลักที่ทำให้ EBITDA
ลดลงมาจากผลการขาดทุนจากผลการดำเนินงานของโรงแรมที่เปิดใหม่ในปีนี้ทั้ง 5 โรงแรม
การขาดทุนดังกล่าวถือเป็นเรื่องปกติสำหรับช่วงเริ่มต้นของการเปิดดำเนินกิจการโรงแรม
เนื่องจากรายได้ยังคงอยู่ในระดับที่ต่ำเมื่อเทียบกับค่าใช้จ่ายคงที่ต่าง ๆ EBITDA
โดยรวมจากทรัพย์สินต่าง ๆ ที่เริ่มดำเนินการก่อนปี 2551 เท่ากับ 1,256 ล้านบาท
เพิ่มขึ้นจากปีก่อนร้อยละ 15 ถึงแม้จะขาดในส่วนของอาคารอัมรินทร์ พลาซ่า ที่ได้ขายออกไปแล้ว
(บันทึกบัญชีในระหว่างไตรมาส 1/2550 ) รวมถึงระยะเวลา 4 เดือนสุดท้ายของปี 2551
ที่มีความสับสนอลหม่านเป็นอย่างมาก ในปี 2551 CY, PC และ EB เป็นกิจการที่มีการเติบโตสูงสุด

เมื่อตัดรายการค่าเสื่อมราคาและรายการตัดบัญชี (“D&A”) ออกจาก EBITDA ในปี 2551
บริษัทมีกำไรจากการดำเนินงานโดยรวมเท่ากับ 573 ล้านบาท ลดลงจากปีก่อนร้อยละ 17
โดยโรงแรมใหม่เป็นสาเหตุสำคัญของการลดลงอย่างมากของผลกำไร การเปิดโรงแรมใหม่ทั้ง 5
โรงแรมและการดำเนินการอย่างเต็มปีในปีแรกของ CY ทำให้ D&A เพิ่มสูงขึ้นร้อยละ 26 จาก
401 ล้านบาทในปีก่อน เป็น 505 ล้านบาท (ไม่รวมค่าความนิยมตัดจำหน่าย จำนวน 26 ล้านบาท)

จากแผนภาพด้านล่างนี้แสดงถึงผลกำไรในแต่ละทรัพย์สินของบริษัท
ซึ่งไม่รวมรายการค่าใช้จ่ายในการขายและการบริหารปันส่วนของสำนักงานใหญ่

[]

ดอกเบี้ยจ่าย

ถึงแม้ว่าเงินลงทุนจะลดลงในปี 2551 แต่ดอกเบี้ยจ่ายเพิ่มขึ้นร้อยละ 24 เป็น 274 ล้านบาท
โดยสาเหตุหลักดังกล่าวเกิดจากการเปิดโรงแรมใหม่เพิ่มขึ้นผนวกกับเป็นปีแรกของ CY
ที่เปิดดำเนินการอย่างเต็มปี
จึงทำให้ดอกเบี้ยจ่ายจากโรงแรมเหล่านี้ถูกบันทึกเป็นค่าใช้จ่ายในงบกำไรขาดทุนตั้งแต่เดือนแรกของการเปิดดำเนินการเป็นต้นมา
โรงแรมใหม่ 5 โรงแรมนี้มีดอกเบี้ยจ่ายเท่ากับ 36 ล้านบาท และ CY มีดอกเบี้ยจ่ายที่เพิ่มขึ้น 33
ล้านบาทจากปีก่อนซึ่งเปิดดำเนินการเพียง 2 เดือน

รายการไม่ปกติ

ในปี 2551 นี้มีการบันทึกรายการไม่ปกติ 2 รายการในงบกำไรขาดทุน จำนวน (94) ล้านบาท
ดังนี้

-   การขายอัมรินทร์ พลาซ่า ขายไปตั้งแต่วันที่ 30 มีนาคม 2550 มีกำไร 172 ล้านบาท
    โดยในระหว่างปี 2550 ได้บันทึกไว้ใน “กำไรจากการขายเงินลงทุนในบริษัทย่อย” แต่การทำ
    Due diligence ยังไม่เสร็จสมบูรณ์ในขณะนั้น ทำให้ในไตรมาส 1/2551
    มีกำไรเพิ่มเติมจำนวน 9 ล้านบาท ซึ่งได้บันทึกไว้ใน “รายได้อื่น”

-   ค่าใช้จ่ายก่อนการเปิดดำเนินการ

  ในปี 2551 มีค่าใช้จ่ายทั้งหมด 102 ล้านบาท โดย 66 ล้านบาท จาก SSP (เปิดในเดือน
  กรกฎาคม) และ 36 ล้านบาท มาจากกลุ่มโรงแรมไอบิส (4 โรงแรมที่เริ่มทยอยเปิดในปี 2551
  เริ่มจากไอบิส ป่าตอง ที่เปิดในเดือนพฤษภาคม) ในขณะที่ปี 2550 มีค่าใช้จ่ายจำนวน 78
  ล้านบาท โดยค่าใช้จ่ายส่วนใหญ่มาจาก CY
  ซึ่งเป็นโรงแรมแห่งเดียวของบริษัทที่เปิดดำเนินการในระหว่างปีดังกล่าว
  สำหรับค่าใช้จ่ายที่เกิดขึ้นก่อนการเปิดดำเนินการนี้ได้แก่ เงินเดือนและค่าโฆษณาส่งเสริมการขาย
  ซึ่งค่าใช้จ่ายเหล่านี้ได้ถูกบันทึกไว้ใน “ค่าใช้จ่ายในการขายและบริหาร”

2. ฐานะการเงิน

[]ณ วันที่ 31 ธันวาคม 2551 บริษัทมีทรัพย์สินรวมทั้งหมด 12,630 ล้านบาท เพิ่มขึ้นร้อยละ 23
จาก 10,255 ล้านบาทเมื่อสิ้นปี 2550 ซึ่งเป็นผลมาจากการลงทุนจำนวน 2,704 ล้านบาท
ระหว่างปี 2551 ซึ่งเงินลงทุนดังกล่าวเป็นส่วนหนึ่งของแผนการขยายเครือข่ายโรงแรม
กราฟด้านล่างนี้แสดงรายจ่ายเงินทุนในระหว่างปี 2551

แหล่งเงินทุนที่ใช้ขยายงานในปี 2551 นั้น มาจากเงินกู้โครงการจำนวน 2,178 ล้านบาท
ซึ่งได้มีการเบิกจ่ายแล้วระหว่างปี จากกระแสเงินสดจากการดำเนินงาน
หนี้สิ้นที่มีดอกเบี้ยทั้งหมดเพิ่มขึ้น 2,593 ล้านบาท รวมเป็นจำนวน 7,735 ล้านบาทในสิ้นปี 2551
คิดเป็นอัตราส่วนหนี้สินต่อทุน(D/E) เท่ากับ 2.4 เท่า นอกจากนี้ อัตราส่วนเงินกู้ยืมสุทธิต่อ
EBITDA เพิ่มสูงขึ้นถึง 7.5 เท่า ซึ่งระดับดังกล่าวนี้ถือว่าสูงตามความคาดหมาย เนื่องจากร้อยละ
37 ของหนี้สินเป็นหนี้สินจากโรงแรมต่าง ๆ ที่จะสร้าง EBITDA ต่อไปในอนาคต
อันได้แก่โรงแรมใหม่ที่เริ่มเปิดดำเนินการในระหว่างปีนี้หรือโรงแรมที่อยู่ในระหว่างการพัฒนา
ถึงแม้ตัวเลขจะสูงแต่เชื่อว่าอยู่ในระดับที่สามารถจัดการได้ เนื่องจากเงินกู้ยืมโครงการต่าง ๆ
มีระยะผ่อนผันการชำระคืนเงินต้น (grace period) เกินกว่า 2 ปี
ดังนั้นจึงมียอดค้างชำระเงินกู้ยืมระยะยาวที่จะครบกำหนดในปี 2552 นี้น้อยกว่าร้อยละ 8
ในขณะที่อัตราส่วน Interest coverage ยังอยู่ในระดับที่สูงถึง 3.6 เท่า
นอกจากนี้บริษัทยังมีวงเงินกู้ยืมระยะสั้นที่ยังไม่ได้ใช้อีก 870 ล้านบาท ณ สิ้นปี 2551

ในเดือนกันยายน 2551 ที่ผ่านมา บริษัทได้มีการกู้เงินเพื่อชำระคืนเงินต้นที่ถึงกำหนดชำระ
(Refinancing) จำนวน 1,500 ล้านบาท
ซึ่งมีอัตราดอกเบี้ยที่ต่ำกว่าเงินกู้เดิมและได้รับวงเงินกู้ยืมระยะยาวเพิ่มเติมอีกจำนวน 500 ล้านบาท

ณ วันที่ 31 ธันวาคม 2551 บริษัทมีเงินกู้ยืมจากสถาบันการเงินจำนวนทั้งสิ้น 7,705.5 ล้านบาท
มีรายละเอียดดังนี้

+------------+-------+-------+-----------+---------------------------+
| ประเภท     | บริษัท  | ยอด   | อ         | หลักประกันเงินกู้              |
|            |       | คงค้าง | ัตราดอกเบี้ย |                           |
|            |       | (ล้า   |           |                           |
|            |       | นบาท) |           |                           |
+============+=======+=======+===========+===========================+
| เงินกู้ยืม     | E     | 1,    | MMR       | -                         |
| ระยะสั้นจากส | RAWAN | 030.1 | (money    | สิทธิกา                     |
| ถาบันการเงิน | และ   |       | market    | รเช่าที่ดินอาคารเพลินจิตเซ็นเตอร์ |
|            | EWH   |       | rate)     |                           |
|            |       |       |           | - ที่ดิน                     |
|            |       |       |           | พัทยา                      |
|            |       |       |           | (ระหว่างไอบิสพัทยาและHoliday |
|            |       |       |           | Inn)                      |
|            |       |       |           |                           |
|            |       |       |           | - สิทธิการเช่าที่ดิน            |
|            |       |       |           | และอาคารโรงแรมแกรนด์       |
|            |       |       |           |                           |
|            |       |       |           | ไฮแอท เอราวัณ              |
+------------+-------+-------+-----------+---------------------------+
| รวม–เง     |       | 1,    |           |                           |
| ินกู้ยืมระยะสั้น |       | 030.1 |           |                           |
+------------+-------+-------+-----------+---------------------------+
| เงินกู้ยืมร    | E     | 2,    | MLR       | -สิทธิกา                    |
| ะยะยาวจากส | RAWAN | 313.1 | -1.50%    | รเช่าที่ดินและอาคารโรงแรมไอบิส |
| ถาบันการเงิน |       |       |           | สาทร                      |
|            |       |       |           |                           |
|            |       |       |           | ,ไอบิส นานา และ            |
|            |       |       |           | อาคารเพลินจิตเซ็นเตอร์        |
|            |       |       |           |                           |
|            |       |       |           | -ที่ดิน และอาคารโรงแรมไอบิส   |
|            |       |       |           | พัทยา ,ไอบิสป่าตอง           |
|            |       |       |           |                           |
|            |       |       |           | ไอบิสสมุย , โรงแรม Holiday  |
|            |       |       |           | Inn Pattaya               |
+------------+-------+-------+-----------+---------------------------+
|            |       | 280.0 | 5.00%     | - ที่ดิน                     |
|            |       |       |           | พัทยา                      |
|            |       |       |           | (ระหว่างไอบิสพัทยาและHoliday |
|            |       |       |           | Inn)                      |
+------------+-------+-------+-----------+---------------------------+
|            |       | 750.0 | MLR       | -สิทธิการเช่าที่ดิน และ         |
|            |       |       | -2.00%    | อาคารโรงแรมเจดับบลิว        |
|            |       | 750.0 |           |                           |
|            |       |       | FD(6      | แมริออท                    |
|            |       |       | Mn        |                           |
|            |       |       | t.)+2.00% |                           |
+------------+-------+-------+-----------+---------------------------+
|            | EWH   | 800.0 | MLR –     | - สิทธิการเช่าที่ดิน และ        |
|            |       |       | 1.75%     | อาคารโรงแรมแกรนด์          |
|            |       |       |           |                           |
|            |       |       |           | ไฮแอท เอราวัณ              |
+------------+-------+-------+-----------+---------------------------+
|            | ERD   | 681.2 | MLR –     | - หุ้นERDและค้ำประกันโดย      |
|            |       |       | 1.50%     | ERAWAN                    |
+------------+-------+-------+-----------+---------------------------+
|            | EPK   | 800.0 | MLR –     | - ที่ดินและ                  |
|            |       |       | 1.50%     | อาคาร โรงแรมซิกเซ๊นส์ภูเก็ต    |
+------------+-------+-------+-----------+---------------------------+
|            | ESM   | 301.1 | MLR –     | - ที่ดิน และ                 |
|            |       |       | 1.50%     | อาคารโรงแรมเรเนซองส์       |
|            |       |       |           | เกาะสมุย                   |
+------------+-------+-------+-----------+---------------------------+
| รวม–เงิน    |       | 6,    |           |                           |
| กู้ยืมระยะยาว |       | 675.4 |           |                           |
+------------+-------+-------+-----------+---------------------------+
| รวม–       |       | 7,    |           |                           |
| เ          |       | 705.5 |           |                           |
| งินกู้ยืมทั้งหมด |       |       |           |                           |
+------------+-------+-------+-----------+---------------------------+

ERAWAN : บมจ. ดิเอราวัณกรุ๊ป EWH : บมจ. โรงแรมเอราวัณ ERD : บริษัท เอราวัณ
ราชดำริ จำกัด EPK : บริษัท เอราวัณ ภูเก็ต จำกัด ESM : บริษัท เอราวัณ สมุย จำกัด

สารสนเทศการลงทุนของบริษัทฯ ในบริษัทในเครือ บริษัทร่วม และบริษัทอื่น

ณ วันที่ 31 ธันวาคม 2551

1.การลงทุนของบริษัทฯในบริษัทในเครือ บริษัทร่วม และบริษัทอื่น

[]

2.การลงทุนของบริษัทย่อยในบริษัทในเครือ และบริษัทอื่น

2.1 บริษัท เอราวัณ ราชดำริ จำกัด

[]

2.2 บริษัท เอราวัณภูเก็ต จำกัด

[]

สรุปฐานะการเงินและผลการดำเนินงานของบริษัทย่อยและบริษัทร่วม

บริษัทย่อย (ปัจจุบัน)

  (หน่วย : บาท)

[]

[]

[]

บริษัทย่อย (ปัจจุบัน)

  (หน่วย : บาท)

[]

[]

[]

บริษัทย่อย (ปัจจุบัน)

  (หน่วย : บาท)

[]

[]

* บริษัท เอราวัณ เพลินจิต จำกัดได้โอนขายกิจการทั้งหมดแก่บริษัทเมื่อวันที่ 1 มกราคม 2551และ
และอยู่ระหว่างการชำระบัญชีเลิกบริษัท

บริษัทย่อย (.เดิม)

  (หน่วย : บาท)

[]

*บริษัท เพลินจิต เรียลเอสเทท จำกัดได้โอนขายกิจการทั้งหมดแก่บริษัท เอราวัณ เพลินจิต
จำกัดเมื่อวันที่ 1 สิงหาคม 2548 โดยได้จดทะเบียน เลิกบริษัทเสร็จสิ้นแล้ว

[]

** บริษัท ได้ขายเงินลงทุนในหุ้นทั้งหมดของบริษัท เอราวัณ ราชประสงค์ จำกัด ไปเมื่อเดือน
มีนาคม 2550

บริษัทร่วม

  (หน่วย : บาท)

[]

[]